Vaisaaren koulu

Vaisaaren koulu sijaitsi Raision Tiedonpuistossa. Koulu lakkautettiin, ja sen oppilaat siirtyivät Tiedonpuiston kouluun.https://raisio.fi/fi/koulutus-ja-varhaiskasvatus/perusopetus/vaisaaren-koulu/vaisaaren-koulun-esittely https://raisio.fi/fi/koulutus-ja-varhaiskasvatus/perusopetus/tiedonpuiston-koulu Tiedonpuiston koulu | Raisio

Vaisaaren koulu oli ennen Raision ainoa yläkoulu, ja viimeisenä toimintavuonna siellä oli 763 oppilasta, mikä teki siitä Suomen suurimman yksittäisen peruskoulun yläasteen. Koulun viimeinen rehtori oli Janne Ahlqvist.

Koulusta löytyi useita erikoisluokkia: jokaisella luokka-asteella oli yksi CLIL-luokka (Content and Language Integrated Learning), jossa oppiaineiden sisältöjä opetettiin englannin kielellä kielen oppimisen sijaan opiskelun välineenä, sekä musiikkiluokka. Vuodesta 2012 lähtien koulussa oli myös urheilupainotteinen luokka.https://raisio.fi/fi/koulutus-ja-varhaiskasvatus/perusopetus/opiskelu/erikoisluokat-ja-painotettu-opetus Erikoisluokat ja painotettu opetus | Raisio

 Historiaa 

Vaisaaren koulu perustettiin vuonna 1967 kansalaiskoulumuotoisena. Peruskoulujärjestelmään siirryttiin ensimmäisten koulujen joukossa 1972. Muutoksen jälkeen koulun tilat alkoivat käydä ahtaiksi, ja rakennuksen laajentaminen muuttui väistämättömäksi. Aluksi suunniteltiin rakentaa kaupunkiin toinen yläaste, mutta lopulta päätettiin laajentaa Vaisaaren koulua. Uusi osa vihittiin käyttöön 1977.

Seuraavat merkittävät muutokset tapahtuivat 1990-luvulla, jolloin koulussa siirryttiin käyttämään yhä enemmän tietotekniikkaa opetuksessa. Koulu sai peruskorjauksen myötä uuden ilmeen vuosien 1996–1999 aikana.

Raision Vaisaaren koulu sijaitsi Tiedonpuiston opetuskeskuksessa aivan Raision keskustan tuntumassa vain vajaan vartin ajomatkan päässä Turusta. Alueella toimi Vaisaaren koulun lisäksi syksyllä 1999 valmistunut moderni kirjasto-auditorio sekä muita oppilaitoksia: Raision lukio, ammattioppilaitos ja kauppaopisto.  

Vaisaaren koulun oppilaat aloittivat opintonsa uudessa Tiedonpuiston koulussa joululomien jälkeen. Viimeiset Vaisaaren koulusta valmistuneet valmistuivat vuonna 2025, ja koulua käytettiin vielä puoli vuotta, kunnes oppilaat siirtyivät Tiedonpuiston kouluun tammikuussa 2026. Samana vuonna koulun purkutyöt alkoivat, ja kevään aikana on tarkoitus viimeistellä piha- ja pysäköintialueet. Koko urakan on tarkoitus valmistua viimeistään syksyllä 2026.https://raisio.fi/fi/koulutus-ja-varhaiskasvatus/perusopetus/tiedonpuiston-koulu Tiedonpuiston koulu | Raisiohttps://yle.fi/a/74-20202105 YLE: Tiedonpuiston kouluhttps://raisio.fi/fi/uutiset/tiedonpuiston-koulu-valmistunut Tiedonpuiston koulu valmistunut | Raisio

Yksi Vaisaaren koulun tunnetuimmista opettajista oli Rexi on homo ja opettajat hullui -kirjan tehnyt Aino Kontula, joka toimi biologian ja maantiedon lehtorina 30 vuotta ennen eläkkeelle jäämistään vuonna 2002.

Kontula kirjoitti myös puolifiktiivisen kirjan Herra Rehtori (Ajatus 2009) Vaisaaren koulun pitkäaikaisesta rehtorista Antti Tuomisesta, joka piti yläastelaisia tiukassa otteessaan 1970-luvulta alkaen.Karhu, Tapani: Raision koulussa tehtiin kurinpalautus, Me Naiset 35/1978 s. 60–61.Rehtorin linja , Kirkko ja kaupunki 20.1.2009. Viitattu 1.11.2015.

 Lähteet 
 Viitteet 

Aiheesta muualla
 Vaisaaren koulun kotisivut 

Luokka:Raision peruskoulut